PATVIRTINTA

Švenčionių Zigmo Žemaičio

gimnazijos direktoriaus

2022 m. rugpjūčio 31 d.

įsakymu Nr. V-125

**ŠVENČIONIŲ ZIGMO ŽEMAIČIO GIMNAZIJOS 2022-2023 MOKSLO METŲ PRIEŠMOKYKLINIO UGDYMO PROGRAMOS UGDYMO PLANAS**

**I SKYRIUS**

**BENDROSIOS NUOSTATOS**

1. 2022-2023 mokslo metų priešmokyklinio ugdymo grupės ugdymo planas (toliau – Ugdymo planas) reglamentuoja priešmokyklinio ugdymo programos įgyvendinimą Švenčionių Zigmo Žemaičio gimnazijoje.
2. Priešmokyklinio ugdymo planas parengtas ir ugdymo turinys įgyvendinamas vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 (Lietuvos Respublikos švietimo, mokslo ir sporto ministro 2016 m. liepos 22 d. įsakymo Nr. V-1674 redakcija), Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 (Lietuvos Respublikos sveikatos apsaugos ministro 2016 m. sausio 26 d. įsakymo Nr. V-93 redakcija).
3. Ugdymo plano paskirtis - tikslingai, kryptingai, veiksmingai planuoti, organizuoti ir įgyvendinti priešmokyklinio ugdymo programą.
4. Ugdymo plano projektą parengė direktoriaus pavaduotojas ugdymui, vykdantis priešmokyklinio ugdymo programos įgyvendinimo nuolatinę priežiūrą, kontrolę.
5. Ugdymo plane vartojamos sąvokos apibrėžtos Lietuvos Respublikos švietimo įstatyme.

**II SKYRIUS**

**PRIEŠMOKYKLINIO** **UGDYMO PROGRAMOS ĮGYVENDINIMAS**

1. Priešmokyklinio ugdymo programos tikslas – atsižvelgiant į kiekvieno vaiko patirtį, galias, ugdymosi poreikius, užtikrinti optimalią vaiko raidą, padėti pasirengti mokytis pagal pradinio ugdymo programą.
2. Uždaviniai:
   1. įgyvendinti ugdymo turinį, atitinkantį 5–7 metų raidos bendruosius ir individualiuosius ypatumus, padedantį kiekvienam vaikui darniai augti ir ugdytis visas priešmokyklinio ugdymo programoje įvardytas kompetencijas;
   2. organizuoti ugdymą derinant organizuotą, kryptingą ugdomąją priešmokyklinio ugdymo pedagogo ir spontanišką vaiko veiklą;
   3. pripažinti kasdienį vaiko gyvenimą grupėje (atvykimas ir išvykimas, maitinimasis, tvarkymasis ir kt.) kaip neatsiejamą ugdymo turinio dalį;
   4. taikyti į vaiką orientuoto ugdymo, priešmokyklinio ugdymo pedagogo ir vaiko sąveika pagrįstus metodus;
   5. sukurti vaiko ugdymui ir ugdymuisi tinkamą psichologinę ir fizinę aplinką;
   6. taikyti pasiekimų ir pažangos vertinimo būdus ir formas, kurie padėtų vaikui sėkmingai ugdytis ir tobulėti;
   7. užtikrinti pozityvų, pasitikėjimu ir pagarba grįstą, tikslingą vaikų, priešmokyklinio ugdymo mokytojo, tėvų (globėjų), kiekvieno ir visų gimnazijos ar kito švietimo teikėjo darbuotojų, kitų Programą įgyvendinančių asmenų bendradarbiavimą.
3. Grupių skaičių nustato Švenčionių rajono Savivaldybės taryba. Priešmokyklinio ugdymo organizavimo modelį ir ugdymo kalbą tvirtina Švenčionių rajono savivaldybės administracijos direktorius:
4. Mokslo metai ir ugdymo procesas prasideda 2022 m. rugsėjo 1 d. Ugdomoji veikla baigiama 2023 m. gegužės 31 d. .
5. Kasdieninės veiklos trukmė  4 valandos. Veikla pradedama 8 val., baigiama 12 val. .
6. Ugdomosios veiklos metu vaikams skiriamos atostogos:

|  |  |  |
| --- | --- | --- |
| Atostogos | Trukmė | Pamokos prasideda |
| Rudens atostogos | 2022 m. spalio 31 d. – lapkričio 4 d. | 2022 m. lapkričio 7 d. |
| Žiemos (Kalėdų) atostogos | 2022 m. gruodžio 27 d. – 2023 m. sausio 6 d. | 2023 m. sausio 9 d. |
| Žiemos atostogos | 2023 m. vasario 13 d. – vasario 17 d. | 2023 m. vasario 20 d. |
| Pavasario (Velykų)  atostogos | 2023 m. balandžio 11 d. – balandžio 14 d. | 2023 m. balandžio 17 d. |
| Vasaros atostogos | 2023 m. birželio 1 d. – rugpjūčio 31 d. | 2023 m. rugsėjo 1 d. |

1. Atsižvelgiant į mokyklos bendruomenės poreikius, suderinus su Gimnazijos taryba ir Švenčionių rajono savivaldybės administracijos įgaliotu asmeniu atostogų data ir trukmė gali būti keičiamos.
2. Priešmokyklinis ugdymas yra privalomas ir yra teikiamas vaikams, kuriems tais kalendoriniais metais sueina 6 metai. Priešmokyklinis ugdymas gali būti teikiamas anksčiau tėvų (globėjų) sprendimu, bet ne anksčiau, negu vaikui sueina 5 metai.
3. Grupės veikla yra vientisas, neskaidomas procesas, kurio metu kompetencijos ir bendrieji gebėjimai ugdomi integraliai, visos spontaniškos ir organizuotos vaiko veiklos metu, ne tik priešmokyklinio ugdymo grupėje, bet ir renginiuose, išvykose, pailgintoje dienos grupėje.
4. Gamtamoksliniams gebėjimams ugdyti išnaudojama artimiausia palanki natūrali gamtinė aplinka ir veikla gryname ore.
5. Adutiškio skyriuje priešmokyklinio ugdymo programa įgyvendinama jungtinėje ikimokyklinio ugdymo grupėje.
6. Priešmokyklinio ugdymo grupėje dirba vienas mokytojas.
7. Vaikui, kuriam nustatyti specialieji ugdymosi poreikiai, programą pritaiko grupėje dirbantis priešmokyklinio ugdymo mokytojas kartu su specialiuoju pedagogu ir tėvais (globėjais), vadovaudamiesi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.
8. Jei grupėje pagal pritaikytą programą ugdomi vaikai, turintys vidutinių, didelių ir (ar) labai didelių specialiųjų ugdymosi poreikių, jiems specialiąją pagalbą gali teikti mokytojo padėjėjas.
9. Mokytojas per 3 savaites nuo ugdymo proceso pradžios parengia mokslo metams grupės ugdomosios veiklos planą, kurį įsakymu tvirtina mokyklos direktorius.

**III SKYRIUS**

**PRIEŠMOKYKLINIO UGDYMO ORGANIZAVIMAS MOKYKLOJE, KAI UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės) laikotarpiu arba esant aplinkybėms gimnazijoje, dėl kurių priešmokyklinis ugdymas negali būti organizuojamas Grupėje (gimnazija yra dalykų brandos egzaminų centras, vyksta remonto darbai gimnazijoje ir kt.), gimnazijos direktoriaus sprendimu ugdymo procesas gali būti koreguojamas arba laikinai stabdomas, arba ugdymas organizuojamas nuotoliniu mokymo proceso organizavimo būdu (toliau – nuotolinis mokymo būdas).
2. Gimnazijos direktorius, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms Gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti sprendimus:
   * 1. laikinai koreguoti ugdymo proceso įgyvendinimą:
     2. keisti nustatytą ugdymo trukmę;
     3. keisti nustatytą ugdymo pradžios ir/ar pabaigos laiką;
     4. ugdymo procesą perkelti į kitas aplinkas;
     5. priimti kitus aktualius ugdymo proceso ir vidaus bei darbo tvarkos (pvz., dėl veido kaukių dėvėjimo ir pan.) organizavimo sprendimus, mažinančius / šalinančius pavojų mokinių sveikatai ir gyvybei;
   1. laikinai stabdyti ugdymo procesą, kai dėl susidariusių aplinkybių Gimnazijos aplinkoje nėra galimybės jo koreguoti ar tęsti ugdymo procesą Grupėje kasdieniu mokymo proceso organizavimo būdu nei nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas gimnazijos direktoriaus sprendimu gali būti laikinai stabdomas 1–2 darbo dienas. Direktorius sprendimą dėl ugdymo proceso stabdymo raštu derina su Švenčionių rajono savivaldybės administracijos Švietimo, kultūros ir sporto skyriumi.
3. Valstybės, savivaldybės lygiu priėmus sprendimą ugdymą organizuoti nuotoliniu mokymo būdu, gimnazija:
   1. vadovaujasi parengtomis ugdymo organizavimo gairėmis dėl ugdymo organizavimo ypatingomis aplinkybėmis ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo procesu Grupėje;
   2. vadovaujasi Mokymo nuotoliniu ugdymo proceso organizavimo būdu kriterijų aprašo, patvirtinto Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, rekomendacijomis dėl priešmokyklinio ugdymo organizavimo;
   3. įvertina, ar visi vaikai gali dalyvauti ugdymo procese ne Grupėje, susitarti dėl galimų šios problemos sprendimo būdų, pasirinkimo alternatyvų, galimos pagalbos priemonių. Svarbu, kad visi vaikai turėtų priėjimą prie mokymosi išteklių. Pastebėjus, kad vaiko namuose nėra sąlygų ugdytis, sudaromos sąlygos ugdytis gimnazijoje, jeigu gimnazijoje nėra aplinkybių, kurios keltų pavojų mokinio gyvybei ir sveikatai.
4. Susitariama su atsakingais darbuotojais dėl mokinių emocinės sveikatos stebėjimo, taip pat vaikų, turinčių specialiųjų ugdymosi poreikių, ugdymo specifikos ir švietimo pagalbos teikimo.
5. Skiriama ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui.
6. Pertvarkomas ugdymo pagal Programą veiklų tvarkaraštis, pritaikant jį ugdymo procesui organizuoti nuotoliniu mokymo būdu: grupės tvarkaraštyje skiriamas sinchroniniam ir asinchroniniam ugdymui laikas. Nepertraukiamo sinchroninio ugdymo trukmė per dieną – iki 1 val.
7. Susitariama, kaip bus skiriamos ugdymosi užduotys, kaip pateikiama ugdymui(si) reikalinga medžiaga ar informacija, kada ir kokiu būdu vaikai kartu su tėvais (globėjais) gali paprašyti mokytojo pagalbos ir paaiškinimų, kiek vaikai turės skirti laiko užduotims atlikti, kaip reguliuojamas jų krūvis, kaip suteikiamas grįžtamasis ryšys vaikams, jų tėvams (globėjams) ir fiksuojami pasiekimai ir pan.
8. Paskiriamas atsakingas asmuo, kuris teikia bendrąją informaciją apie ugdymosi proceso organizavimo tvarką, švietimo pagalbos teikimą ar komunikuoja kitais svarbiais klausimais (pvz., informacinių komunikacinių technologijų perdavimas vaikų tėvams (globėjams), pagalbos teikimas diegiant, naudojantis informacinių technologijų programomis ar pan.) tol, kol neišnyksta ypatingos aplinkybės ar aplinkybės Gimnazijoje, dėl kurių ugdymo procesas negalėjo būti organizuojamas kasdieniu ugdymo būdu Grupėje. Informacija apie tai skelbiama Gimnazijos tinklalapyje.
9. Sudaromas planas, kaip pasibaigus ypatingoms aplinkybėms grįžti prie įprasto ugdymo proceso organizavimo.
10. Oro temperatūrai esant 20 laipsnių šalčio ar žemesnei, vaikai į gimnaziją gali nevykti. Šios dienos įskaičiuojamos į ugdymo dienų skaičių. Ugdymo procesas atvykusiems į gimnaziją vaikams organizuojamas. Šiltuoju metų laikotarpiu, temperatūrai mokymosi patalpose viršijus Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), reikalavimus, ugdymo procesas gali būti koreguojamas ir organizuojamas kitose erdvėse.

**IV SKYRIUS**

**VAIKŲ PAŽANGOS IR PASIEKIMŲ VERTINIMAS**

1. Vaikų pasiekimai ir pažanga vertinami vadovaujantis Priešmokyklinio ugdymo bendrojoje programoje nustatytomis gairėmis.
2. Vaikų pažangą ir pasiekimus vertina priešmokyklinio ugdymo grupės mokytojas.
3. Vaiko, turinčio specialiųjų ugdymosi poreikių, pasiekimus vertina priešmokyklinio ugdymo grupės pedagogas kartu su specialiuoju pedagogu, logopedu.
4. Priešmokyklinio ugdymo grupės pedagogas pagal nustatytą formą vaikų pasiekimus fiksuoja Vaiko pasiekimų apraše:
   1. per 4 savaites nuo Programos pradžios atlieka vaikų pirminį pasiekimų įvertinimą ir aptaria jį su tėvais (globėjais);
   2. įgyvendinęs Programą, atlieka vaikų galutinį pasiekimų įvertinimą ir parengia rekomendacijas pradinių klasių mokytojui. Rekomendacija pateikiama mokyklai, kurioje vaikas bus ugdomas pagal pradinio ugdymo programą.
5. Vaikų daroma pažanga yra vertinama nuolat, pasirenkant vertinimo būdus ir metodus: stebėjimą, pokalbį, diskusiją, vaiko pasakojimus, jo darbelių ir veiklos analizę. Vertinimo būdai ir metodai pasirenkami ir taikomi, atsižvelgiant į tai, kas vertinama – žinios ir supratimas, gebėjimai, nuostatos ar jų visuma – vaiko kompetencija.
6. Vertinami konkretaus vaiko pasiekimai ir jo daroma pažanga, lyginant ankstesnius vaiko pasiekimus su dabartiniais. Vaikų pasiekimai viešai tarpusavyje nelyginami.
7. Kasdienė informacija apie vaiko pasiekimus kaupiama ir fiksuojama vaiko pasiekimų apraše ir/ar aplanke.
8. Vertinamosios išvados (įvertinimai) pateikiamos aprašomuoju būdu – trumpais komentarais, nusakančiais, kokios yra stipriosios vaiko pusės, kas jau pasiekta, kokių dar yra spragų ir kas siektina. Vertinant vaiko pasiekimus, pažymiai (balai) arba jų pakaitalai (ženklai, simboliai) nenaudojami. Vertinimus pedagogas gali rašyti ir elektroniniame dienyne.
9. Vaiko lankomumas yra žymimas elektroniniame dienyne.
10. Vaikų pasiekimai ir pažanga su tėvais (globėjais) aptariami individualiai, esant poreikiui, bet ne rečiau kaip 2 kartus per metus. Pokalbiuose prireikus dalyvauja pagalbos mokiniui specialistai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Švenčionių pradinės mokyklos

Mokyklos tarybos

2015 m. birželio 4 d. posėdžio

protokolu Nr. L-7

SUDERINTA

SUDERINTA

Švenčionių pradinės mokyklos

Mokyklos tarybos

2015 m. birželio 4 d. posėdžio

protokolu Nr. L-7

Švenčionių Zigmo Žemaičio gimnazijos

Pradinio ugdymo

metodinės grupės posėdyje

(2022 m. rugpjūčio 30 d. posėdžio protokolas Nr. PR-7)